SET สัปดาห์หน้าผันผวนประชุมด่วน Euro Summit
SET สัปดาห์หน้าคาดแกว่งตัวผันผวน จับตาการประชุมฉุกเฉิน Euro Summit เพื่อหาเงินช่วยเหลือกรีซที่จะถึงกำหนดชำระในวันที่ 30 มิ.ย.นี้ รวมถึงการายงานดัชนีการส่งออกของไทย คาดหดตัวเหลือ 3.5% นอกจากนี้ ยังต้องติดตามการควบคุมโรค MERS และการทำ Window Dressing ก่อนปิดงบไตรมาส 2/58
21 มิ.ย. 2558

Technical Weekly: by Capital Nomura Securities (Thailand)
 
SET สัปดาห์หน้าคาดแกว่งผันผวน โดยช่วงต้นสัปดาห์ต้องติดตามการประชุมนัดฉุกเฉิน Euro Summit ในวันที่ 22 มิ.ย. เพื่อหาทางออกอย่างเร่งด่วนเพื่อให้กรีซได้รับเงินช่วยเหลือก้อนใหม่ราว 7.2 พันล้านยูโร เนื่องจากกรีซต้องชำระหนี้แก่ IMF ราว 1.6 พันล้านยูโร ในวันที่ 30 มิ.ย.นี้ หากมีความคืบหน้าที่ดีขึ้นจะเป็นปัจจัยที่ช่วยหนุนแรงเก็งกำไรในสินทรัพย์เสี่ยงต่อเนื่อง
อีกทั้ง ในวันที่ 25 มิ.ย. แนะนำให้จับตาการรายงานดัชนีส่งออกไทยเดือน พ.ค. ซึ่ง Consensus คาดหดตัว -3.5% จากปีก่อน และจากเดือนก่อนที่ -1.7% โดยยังเห็นแนวโน้มภาคการส่งออกที่อาจหดตัวมากขึ้น อย่างไรก็ตาม หากการรายงานจริงดีกว่าคาดมีโอกาสเกิดแรงซื้อกลับได้เช่นเดียวกัน
นอกจากนี้ ปัจจัยที่สำคัญต้องเฝ้าระวังการควบคุมโรค MERS ไม่ให้ลุกลามมากขึ้น จะทำให้ตลาดมีความเชื่อมันกลับมา อีกประเด็นที่น่าสนใจคือ การเข้าใกล้ช่วงปิดไตรมาส 2 ของทุกปี จะเป็นช่วงที่มีแรงซื้อของฝังสถาบันหนุน Window Dressing ซึ่งเพิ่มโอกาสให้นักลงทุนพอร์ตหลักทรัพย์ที่ปัจจุบันมีสถานะ Short Sell ออกมามากพอสมควรอาจเลือกทยอยกลับมา Cover short หนุน SET ฟื้นได้
 
คลิกเพื่อดูรายละเอียด…